CELEX: 52016DC0680
Language: mt
Date: 2016-10-19
Title: ABBOZZ TA' BAĠIT EMENDATORJU Nru 6 TAL-BAĠIT ĠENERALI TAL-2016 Li jakkumpanja l-proposta għall-mobilizzazzjoni tal-Fond ta' Solidarjetà tal-Unjoni Ewropea biex tingħata assistenza lill-Ġermanja

IL-KUMMISSJONI EWROPEA
            Brussell, 19.10.2016
            COM(2016) 680 final
            ABBOZZ TA' BAĠIT EMENDATORJU Nru 6TAL-BAĠIT ĠENERALI TAL-2016
            Li jakkumpanja l-proposta għall-mobilizzazzjoni tal-Fond ta' Solidarjetà tal-Unjoni Ewropea biex tingħata assistenza lill-Ġermanja
            
               
         
         
            
               Wara li kkunsidrat:
            
            
               –it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
            
            
               –Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni
                  1
               , u b'mod partikolari l-Artikolu 41 tiegħu,
            
            
               –il-baġit ġenerali tal-Unjoni Ewropea għas-sena finanzjarja 2016, kif adottat fil-25 ta’ Novembru 2015
                  2
               ,
            
            
               –Baġit emendatorju Nru 1/2016
                  3
               , adottat fl-14 ta' April 2016,
            
            
               –Baġit emendatorju Nru 2/2016
                  4
               , adottat fis-6 ta' Lulju 2016,
            
            
               –Abbozz ta' baġit emendatorju Nru 3/2016
                  5
               , adottat fit-30 ta' Ġunju 2016,
            
            
               –Abbozz ta' baġit emendatorju Nru 4/2016
                  6
               , adottat fit-30 ta' Settembru 2016,
            
            
               –Abbozz ta' baġit emendatorju Nru 5/2016
                  7
               , adottat fis-7 ta' Ottubru 2016,
            
            
               Il-Kummissjoni Ewropea b'dan tippreżenta l-Abbozz ta' baġit emendatorju Nru 6 tal-baġit tal-2016 lill-Parlament Ewropew u lill-Kunsill.
            
            
               BIDLIET FID-DIKJARAZZJONI TAD-DĦUL U N-NEFQA TAQSIMA B'TAQSIMA
            
            
               Il-bidliet fir-rapport tad-dħul u n-nefqa skont it-taqsima huma disponibbli fil-EUR-Lex (
               
                  http://eur-lex.europa.eu/budget/www/index-en.htm
               
               ). Il-verżjoni bl-Ingliż tal-bidliet f'din id-dikjarazzjoni hija mehmuża għall-informazzjoni bħala anness baġitarju.
            
            
               WERREJ
            
            
               Contents
            
            
               1.
                     Introduzzjoni
                     
            
            
               2. 
                     Il-mobilizzazzjoni tal-Fond ta' Solidarjetà tal-Unjoni Ewropea
                     
            
            
               2.1. Il-Ġermanja - Għargħar tas-sajf
            
            
               3.
                     Finanzjament
                     
            
            
               4.
                     Konklużjoni
                     
            
         
         
            
            
            
            
            
            
            
            
            
            
            
            
            
            
            
            
            
            
            
            
         
         
            
            
            
            
            
            
            
            
            
            
            
               1.Introduzzjoni
            
            
               L-Abbozz ta' Baġit Emendatorju (ABE) Nru 6 għas-sena 2016 ikopri l-mobilizzazzjoni tal-Fond ta' Solidarjetà tal-Unjoni Ewropea (FSUE) għall-ammont ta' EUR 31 475 125 f'approprjazzjonijiet ta' impenn u ta' pagament. Il-mobilizzazzjoni hija marbuta ma’ għargħar fil-Ġermanja.
            
            
               2. Il-mobilizzazzjoni tal-Fond ta' Solidarjetà tal-Unjoni Ewropea
            
            
               Tard f’Awwissu 2016, il-Kummissjoni rċeviet applikazzjoni għal għajnuna finanzjarja mill-FSUE relatata mad-diżastri naturali fil-Ġermanja (għargħar f’Mejju / Ġunju 2016).
            
            
               Is-servizzi tal-Kummissjoni wettqu investigazzjoni bir-reqqa tal-applikazzjoni skont ir-Regolament tal-Kunsill (KE) Nru 2012/2002
                  8
                li jistabbilixxi l-FSUE (minn hawn 'il quddiem "ir-Regolament"), u b'mod partikolari skont l-Artikoli 2, 3 u 4 tiegħu. 
            
            
               L-iktar elementi importanti tal-valutazzjonijiet jinsabu fil-qosor hawn taħt.
            
            
               2.1. Il-Ġermanja - Għargħar tas-sajf
            
            
               (1)Matul Mejju u Ġunju 2016, id-distrett amministrattiv ta’ Rottal-lnn tal-Bavarja t’Isfel kien milqut minn serje ta’ każijiet qawwija iżda qosra ta' għargħar / għargħar f’daqqa li kkawżaw qerda ta’ infrastruttura pubblika u privata, fid-djar privati u fl-agrikoltura.
            
            
               (2)L-għargħar huwa ta' oriġini naturali u għalhekk jaqa' taħt il-qasam ewlieni ta' applikazzjoni tal-FSUE.
            
            
               (3)L-applikazzjoni mill-Ġermanja ġiet riċevuta fid-19 ta' Awissu 2016, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fit-28 ta' Mejju 2016.
            
         
         
            
               (4)Il-Ġermanja ma talbitx ħlas bil-quddiem.
            
            
               (5)L-awtoritajiet Ġermaniżi stmaw il-ħsara diretta totali kkawżata mid-diżastru għal 
                     EUR 1 259,005 miljun. Dan l-ammont jirrappreżenta 38 % tal-limitu massimu ta’ “diżastru maġġuri” għall-mobilizzazzjoni tal-FSUE ta’ EUR 3 312,242 miljun applikabbli għall-Ġermanja fl-2016 (jiġifieri EUR 3 biljuni bil-prezzijiet tal-2011).
            
            
               (6)Peress li d-dannu dirett totali jibqa’ taħt il-limitu minimu għal diżastru maġġuri għall-attivazzjoni tal-Fond ta’ Solidarjetà, l-applikazzjoni kienet eżaminata fuq il-bażi tal-kriterji tad-“diżastri reġjonali” kif stabbilit fl-Artikolu 2(3) tar-Regolament li jiddefinixxi l-kunċett ta’ “diżastru reġjonali” bħala kwalunkwe diżastru naturali li jirriżulta, f’reġjun fil-livell NUTS 2 ta’ Stat eliġibbli, fi ħsara diretta li taqbeż 1,5 % tal-PDG ta’ dak ir-reġjun. L-applikazzjoni Ġermaniża hija relatata ma’ reġjun wieħed ta’ livell NUTS 2, b'mod partikolari “Niederbayern (DE22)”. Il-ħsara diretta rrappurtata ta’ EUR 1 259,005 miljun tirrappreżenta 3,03 % tal-PDG reġjonali ta’ dan ir-reġjun (EUR 41 522 miljun ibbażat fuq id-dejta tal-2014) u taqbeż il-limitu ta’ 1,5 % tal-Artikolu 2(3) tar-Regolament. L-applikazzjoni tal-Ġermanja għalhekk hija eliġibbli għal kontribuzzjoni mill-Fond ta’ Solidarjetà.
            
            
               (7)Fir-rigward tal-impatt u l-konsegwenzi tad-diżastru, id-distrett amministrattiv ta’ Rottal-lnn tal-Bavarja t’Isfel intlaqat l-iktar. B’mod partikolari l-belt ta’ “Simbach am Inn” ġiet kważi kompletament meqruda fl-ewwel ta’ Ġunju. Żona ta’ madwar 430 km² b’madwar 5 000 dar, ġiet mgħarrqa fid-distrett ta’ Rottal-lnn. Fiż-żmien tal-applikazzjoni, 'il fuq minn 2 000 persuna kienu għadhom ma jistgħux imorru lura fi djarhom u kellhom ifittxu akkomodazzjoni proviżorja. L-impatt ta’ dak li ġara f’Ġunju affettwa ż-żona muniċipali ta’ Waldkirchen (distrett ta’ Freyung-Grafenau) fejn 90 dar ġew mgħarrqa. Partijiet ta’ sptar lokali inġiebu fix-xejn. B’kollox, aktar minn 47 000 persuna fil-Bavarja t’Isfel ġew milquta u seba’ persuni tilfu ħajjithom. Dawn iċ-ċirkostanzi kkaġunaw ħsara sinifikanti għan-negozji u l-agrikoltura. Barra minn hekk, ġie rappurtat dannu kbir għall-infrastruttura bażika: ir-rotot tat-traffiku bħal linji tal-ferrovija, toroq lokali u nazzjonali saru impossibbli, u dan wassal għal problemi serji tat-traffiku. Is-servizzi ta' provvista tal-ilma utad-drenaġġ ġew maqtugħa u saret ħsara għas-sistema tal-elettriku. Fil-belt ta’ “Simbach am Inn” ma kien hemm l-ebda forniment tal-ilma muniċipali għal tliet ġimgħat. Minbarra l-isforzi ta’ diversi organizzazzjonijiet ta’ għajnuna, ġie skerjat total ta’ aktar minn 12 000 persunal, inklużi madwar 5 700 membru tal-pulizija tat-tifi tan-nar u 1 000 uffiċjali tal-pulizija Bavarjana.
            
            
               (8)Il-kost tal-operazzjonijiet essenzjali ta' emerġenza eliġibbli skont l-Artikolu 3(2) tar-Regolament, ġie stmat mill-awtoritajiet Ġermaniża li jammonta għal EUR 94,196 miljun, u ġie maqsuma skont it-tip ta' operazzjoni. L-akbar sehem tal-ispiża tal-operazzjonijiet ta' emerġenza (aktar minn EUR 52,227 miljun) jikkonċerna l-operazzjonijiet ta' rkupru fil-qasam tat-trasport. It-tieni l-akbar sehem tal-kost jikkonċerna l-miżuri ta' tindif li jammontaw għal EUR 21,083 miljun.
            
            
               (9)Ir-reġjun milqut huwa "reġjun żviluppat aktar" taħt il-Fondi Strutturali u ta' Investiment Ewropej (2014-2020). L-awtoritajiet Ġermaniżi ma indikawx lill-Kummissjoni l-ħsieb tagħhom li jallokaw fondi mill-programm ta' Fondi SIE għall-miżuri tal-irkupru.
            
            
               (10)Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni u l-ġestjoni tar-riskji tad-diżastri bħalissa ma hemm l-ebda proċedura ta’ ksur għaddejja. Barra minn hekk, l-applikazzjoni Ġermaniża tagħti ħarsa dettaljata lejn miżuri ta’ prevenzjoni fis-seħħ. Pereżempju, fl-2014, il-Ministeru tal-Bavarja għall-Intern, il-Bini u t-Trasport ħadem fuq programm ta’ investiment speċjali ta’ difiża kontra l-għargħar mal-partijiet konċernati kollha, jiġifieri għal erba’ snin (2015-2018) b’investiment totali ta’ EUR 25 miljun. Rigward il-pjanijiet għall-mobilizzazzjoni u t-twissija kontra l-għargħar, il-Ministeru pprovda lill-awtoritajiet tal-protezzjoni ċivili u l-muniċipalitajiet b’linji gwida dwar it-tfassil jew estensjoni tal-pjanijiet ta' twissija tal-għargħar u mobilizzazzjoni li ġew segwiti minn għadd numeruż ta’ sessjonijiet ta' informazzjoni u taħriġ.
            
            
               (11)Fid-data tas-sottomissjoni tal-applikazzjoni l-Ġermanja ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru.
            
            
               (12)L-awtoritajiet Ġermaniżi kkonfermaw li ma hemm l-ebda kopertura tal-assigurazzjoni ta’ spejjeż eliġibbli, minbarra dawk diġà identifikati minnhom li jammontaw għal EUR 0,131 miljun.
            
            
               3.Finanzjament
            
            
               Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-porzjon tal-ħsarat li jaqbeż il-livell limitu ta' "diżastru maġġuri" għall-mobilizzazzjoni tal-Fond (jiġifieri 0,6 % tal-ING jew EUR 3 biljun bil-prezzijiet tal-2011, skont liema minnhom ikun l-iżgħar ammont) għandu jwassal għal intensità ta' għajnuna akbar milli mill-ħsarat li ma jaslux sal-livell limitu. Ir-rata applikata fil-passat biex jiġu definiti l-allokazzjonijiet għal diżastri maġġuri hija ta' 2,5% tal-ħsara diretta totali taħt il-livell limitu, u 6% għall-parti tal-ħsara 'l fuq minn dan. Għal diżastri reġjonali u diżastri aċċettati taħt id-dispożizzjoni ta' “pajjiż ġar” ir-rata hija ta’ 2,5 %. Din ir-rata kienet applikata minħabba li d-diżastru ma qabiżx il-limitu għad-diżastri maġġuri applikabbli għall-Ġermanja fl-2016.
               
            
               Il-Kummissjoni għalhekk tipproponi li tapplika l-istess perċentwali u timmobilizza l-ammonti ta' għajnuna kif ġej:
            
            
                     
                        Diżastru
                     
                  
                  
                     
                        Ħsarat diretti
                     
                     
                        (f’miljuni ta’ EUR)
                     
                  
                  
                     
                        Kost totali ta' operazzjonijiet eliġibbli
                     
                     
                        (f’miljuni ta’ EUR)
                     
                     
                  
                  
                     
                        Il-limitu massimu applikat għal diżastru reġjonali 
                     
                     
                        [1,5% tal-PDG] (F'miljuni ta' EUR)
                     
                  
                  
                     
                        2,5 % tal-ħsara diretta 
                        (f'EUR)
                     
                  
                  
                     
                        6 % ta’ ħsara diretta 'l fuq mil-livell limitu
                     
                     
                  
                  
                     
                        Ammont totali tal-għajnuna proposta
                     
                     
                     
                        (f'EUR)
                     
                  
               
                     
                        IL-ĠERMANJA
                     
                  
                  
                     
                        1 259,005
                     
                  
                  
                     
                        94,196
                     
                  
                  
                     
                        622,8
                     
                  
                  
                     
                        31 475 125  
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        TOTALI
                     
                  
                  
                     
                        31 475 125
                     
                  
               
               Din hija t-tieni proposta għal deċiżjoni ta’ mobilizzazzjoni tal-Fond ta’ Solidarjetà tal-Unjoni Ewropea fl-2016. L-ammont totali ta’ għajnuna propost hawn fuq huwa konfomi mad-dispożizzjonijiet tar-regolament dwar il-limiti massimi tal-qafas finanzjarju pluriennali
                  9
                (QFP) ta’ EUR 552 040 402 (jiġifieri EUR 500 000 000 fi prezzijiet tal-2011).
            
            
               Barra minn hekk, skont l-Artikolu 10(1) tar-Regolament tal-Kunsill dwar il-qafas finanzjarju pluriennali
                  10
               , peress li l-allokazzjoni tal-2015 ta’ EUR 541 216 080 baqgħet ma ntefqitx, din għandha tiġi riportata għal sena waħda sal-2016. Għalhekk, il-kumplament tal-ammont totali għal mobilizzazzjoni tal-Fond ta’ Solidarjetà tal-Unjoni Ewropea fil-bidu tal-2016 kien ta’ EUR 1 093 256 482. L-ammont mhux minfuq bħalissa huwa ta' EUR 1 091 604 648, wara l-ewwel proposta tal-mobilizzazzjoni tal-2016 (EUR 1 651 834, terremot fil-Gżejjer Joniċi, il-Greċja).
            
            
               4.Konklużjoni 
            
            
               Il-Kummissjoni tipproponi li timmobilizza l-Fond ta’ Solidarjetà tal-Unjoni Ewropea għall-każ tal-Ġermanja ppreżentat hawn fuq u biex temenda l-baġit 2016 billi żżid l-Artikolu tal-baġit 13 06 01 “Għajnuna għall-Istati Membri fil-każ ta’ diżastru naturali kbir b’riperkussjonijiet serji fuq il-kundizzjonijiet tal-għajxien, l-ambjent naturali jew l-ekonomija” b'EUR 31 475 125 kemm fl-approprjazzjonijiet ta’ impenn kif ukoll fl-approprjazzjonijiet ta’ pagament.
            
            
               Peress li l-Fond ta' Solidarjetà tal-Unjoni Ewropea huwa strument speċjali kif definit fir-Regolament QFP, huwa mistenni li l-approprazzjonijiet korrispondenti jiġu baġittjati barra mil-livelli limitu tal-QFP korrispondenti..
            
         
         
            
                  
                     (1)
                  ĠU L 298, 26.10.2012, p. 1.
               
               
                  
                     (2)
                  ĠU L 48, 24.2.2016, p. 1.
               
               
                  
                     (3)
                   ĠU L 143, 31.5.2016, p. 1.
               
               
                  
                     (4)
                   ĠU L 248, 15.9.2016, p. 1.
               
               
                  
                     (5)
                   COM (2016) 227 finali, 30.6.2016.
               
               
                  
                     (6)
                   COM(2016) 623, tat-30.9.2016.
               
               
                  
                     (7)
                   COM(2016) 660, tas-7.10.2016.
               
               
                  
                     (8)
                  
               
               
                  
                     (9)
                   ĠU L 347, 20.12.2013, p. 884.
               
               
                  
                     (10)
                  Ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020, ĠU L 347, 20.12.2013, p. 884.